Hemşaredara Stewrî Gulîstane Oncu, Hemşaredara Şermexî Nalane Ozaydin û Hemşaredara Dêrikî Mulkîye Esmez yê HDPyî û 4 xebatkarê şaredarîye 15ê teşrîna peyêne de ameybî destbendkerdene. Muameleyê îfadeyanê her hîrê hemşaredar û xebatkaran asayîşî de 12 rojan ra dima vizêr şan qedîya.
Hemşaredar û xebatkarê şaredarîye serê sibayî ameyî berdene bi Edlîye. Hemşaredarê ke dozgerîye derheqê înan de tehqîqat kerd, bi waştişê tepiştişî sewqê mehmeke ameyî kerdene. Hîrê şaredarî bi heman waştişî ameyî tepiştene.
